ai4bharat/Pralekha huggingface dataset:
பாதுகாப்பு அமைச்சகம்
இராணுவத் தளபதி குடியரசுத் தலைவரின் தரநிலைகளை 49 ஆயுதப் படைகள், 51 ஆயுதப் படைகள், 53 ஆயுதப் படைகள் மற்றும் 54 ஆயுதப் படைப்பிரிவுகளுக்கு வழங்குகிறார்
இராணுவத் தளபதி ஜெனரல் மனோஜ் பாண்டே, இந்திய ராணுவத்தின் நான்கு ஆயுதப் படைப்பிரிவுகளான 49 ஆயுதப் படைப்பிரிவு, 51 ஆயுதப் படைப்பிரிவு, 53 ஆயுதப் படைப்பிரிவு மற்றும் 54 ஆயுதப் படைப்பிரிவுகளுக்கு மதிப்புமிக்க 'குடியரசுத் தலைவரின் தரநிலைகள்' அல்லது 'நிஷான்' விருதுகளை வழங்கினார். மார்ச் 25, 2023 அன்று ராஜஸ்தானில் உள்ள சூரத்கர் ராணுவ நிலையத்தில் அணிவகுப்பு நடைபெற்றது. ஏராளமான உயரதிகாரிகள் மற்றும் ராணுவ வீரர்கள் விழாவில் கலந்து கொண்டனர். இந்நிகழ்ச்சியில் நான்கு ஆயுதப்படைப்பிரிவுகளின் அணிவகுப்பு மற்றும் அனைத்து பிரமாண்டமான பீரங்கிகளும் அணிவகுப்பில் இடம்பெற்றன.
ஆயுதப்படை என்பது இந்திய ராணுவத்தின் முதன்மையான போர் ஆயுதங்களில் ஒன்றாகும். சுதந்திரம் பெற்றதில் இருந்து போர்களின் போது ஆயுதப் படை அணிகள் காட்டிய வீரம், தைரியம் மற்றும் துணிவு தனிச்சிறப்பு வாய்ந்தவை.
இராணுவப் பணியாளர்களின் தலைவர் விளக்கக்காட்சி அணிவகுப்பை மதிப்பாய்வு செய்தார். போரிலும் அமைதியிலும் ஆயுதப் படையால் வெளிப்படுத்தப்பட்ட வீரம், தியாகம் மற்றும் மரபுகளின் வளமான பாரம்பரியத்தைப் பாராட்டினார். இராணுவத் தளபதி தனது உரையில், மதிப்பு மிக்க குடியரசுத் தலைவரின் தரங்களைப் பெற்ற படைப்பிரிவுகளை அவற்றின் முன்மாதிரியான சேவைக்காகப் பாராட்டியதுடன், அணிகளுக்கும் அவர்களின் குடும்பத்தினருக்கும் தனது வாழ்த்துக்களைத் தெரிவித்தார். அவர் நவீன மற்றும் தொழில்முறையில் இந்திய இயந்திரமயமாக்கப்பட்ட படைகள் எப்பொழுதும் எதிர்கால சவால்களை சந்திக்க தயாராக உள்ளன. அனைத்து அச்சுறுத்தல்களுக்கும் எதிராக தேசத்தை பாதுகாக்க உறுதியுடன் நிற்கின்றன.
கலாசாரத்துறை அமைச்சகம்
தேசிய நவீன கலைக்கூடத்தில் படைப்புத்திறன் மிக்க பல்வேறு நிகழ்ச்சிகள் இந்த வருடம் நடக்கவிருக்கின்றன
தனது புல்வெளி மற்றும் கலைக்கூடங்களை நாளை முதல் ஒவ்வொரு சனி மற்றும் ஞாயிற்றுக் கிழமைகளில் பொதுமக்களுக்குத் திறந்து விடுவதன் மூலம் அவர்களுக்கான அருங்காட்சியக அனுபவத்தை தேசிய நவீனக் கலைக்கூடம் மேம்படுத்தவிருக்கிறது.
பிற்பகல் 2.30 மணி முதல் மாலை 4.30 மணி வரை எந்த விதக் கட்டணமும் இல்லாமல் பொதுமக்களுக்காக இவை திறந்திருக்கும். சிறப்புக் காட்சிகள், கலை மற்றும் புகைப்பட நிகழ்வுகள், திரைப்படக் காட்சிகள், கவிதை, இசை, நடனம் மற்றும் நாடக நிகழ்ச்சிகள், பட்டறைகள் ஆகியவற்றை தேசிய நவீனக் கலைக்கூடம் நடத்தும்.
புகழ்பெற்ற கலைஞர்கள், கவிஞர்கள் மற்றும் எழுத்தாளர்களுடனான உரையாடல்களும் நடைபெறும். நாளை பிற்பகல் 2 மணிக்கு பிரபலக் கலைஞர் திரு. ஜதின் தாஸ் வரைதல் குழுவை தொடங்கி வைக்கிறார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685433
-----
(Visitor Counter : 91
வணிகம் மற்றும் தொழில்துறை அமைச்சகம்
குளிர்சாதனம் மற்றும் எல்இடி விளக்குகளை தயாரிக்க, உற்பத்தியுடன் இணைந்த ஊக்கத்தொகை திட்டத்தின் 2-வது பகுதியில், ரூ.1,368 கோடி முதலீடு செய்யும் வகையில் 15 நிறுவனங்கள் தேர்வு
உற்பத்தியுடன் இணைந்த ஊக்கத்தொகை திட்டத்தின் 2-வது பகுதியில், 15 விண்ணப்பதாரர்கள் தேர்வு செய்யப்பட்டுள்ளனர். இரண்டாவது பகுதியில் பெறப்பட்ட 19 விண்ணப்பங்களை மதிப்பீடு செய்த பின்னர், ரூ.1,368 கோடி முதலீடு செய்யும் வகையில், 15 நிறுவனங்கள் தேர்வு செய்யப்பட்டுள்ளன. இதில், உறுதி செய்யப்பட்ட, ரூ.908 கோடி முதலீட்டில் குளிர்சாதன உதிரிபாகங்களை தயாரிக்கும் 6 நிறுவனங்களும், ரூ.460 கோடி முதலீட்டில் எல்இடி உதிரிபாகங்களை தயாரிக்கும் 9 நிறுவனங்களும் தேர்வாகியுள்ளன. இந்த 15 நிறுவனங்களும், 5 வருடங்களில், ரூ.25,583 கோடி மதிப்புடைய பொருட்களை உற்பத்தி செய்வதுடன், கூடுதலாக 4 ஆயிரம் பேருக்கு நேரடி வேலைவாய்ப்புகளை உருவாக்கும்.
தேர்வு மற்றும் பிற பரிந்துரைகளுக்காக, 4 விண்ணப்பதாரர்கள் நிபுணர்கள் குழுவுக்கு பரிந்துரைக்கப்பட்டுள்ளனர். விண்ணப்பதாரர்கள் பற்றிய விவரங்கள் இணைப்பில் உள்ளன.
தில்லியில் செய்தியாளர்களிடம் பேசிய, தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் கூடுதல் செயலர் திரு.அனில் அகர்வால், உற்பத்தியுடன் இணைந்த ஊக்கத்தொகையின் விளைவாக, இந்த பிரிவுகளில் உள்நாட்டு உற்பத்தியின் மதிப்பு தற்போதுள்ள 15-20 சதவீதததிலிருந்து 75-80 சதவீதமாக உயரும் என்று எதிர்பார்க்கப்படுகிறது. உற்பத்தியுடன் இணைந்த ஊக்கத்தொகை, தரநிலைகள், தரக்கட்டுப்பாட்டு ஆணைகள் உள்ளிட்ட ஒழுங்குமுறை நடவடிக்கைகள் இந்தியாவில் தயாரிப்போம் மற்றும் தற்சார்பு இந்தியா திட்டங்களின்கீழ், குளிர்சாதனம் மற்றும் எல்இடி விளக்குகள் உற்பத்தியில் மிகப்பெரிய ஊக்கத்தை அளித்துள்ளன.
முதற்கட்டத்தில், 52 விண்ணப்பங்கள் பெறப்பட்ட நிலையில், ரூ.5,264 கோடி முதலீடு செய்யும் வகையில் 46 விண்ணப்பங்கள் தேர்வு செய்யப்பட்டன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837544
பிரதமர் அலுவலகம்
ஹரிபுராவில் நாளை நடைபெறும் நிகழ்ச்சி நேதாஜி போஸ் தேசத்துக்கு ஆற்றிய பங்களிப்புக்கு மரியாதை செலுத்துவதாக இருக்கும்: பிரதமர்
``பெருமைக்குரிய நேதாஜி சுபாஷ் சந்திரபோஸ் பிறந்த நாளை ஒட்டி, நாளை இந்தியாவில் பராக்கிரம திவஸ்  அனுசரிக்கப்படவுள்ளது. நாடு முழுக்க பல நிகழ்ச்சிகளுக்கு ஏற்பாடு செய்யப்பட்டுள்ள நிலையில், குஜராத் மாநிலம் ஹரிபுராவில் ஒரு சிறப்பான நிகழ்ச்சி நடைபெறவுள்ளது. பிற்பகல் ஒரு மணிக்குத் தொடங்கும் அந்த நிகழ்ச்சியில் இணைந்திடுங்கள்'' என்று பிரதமர் திரு. மோடி இன்று ட்விட்டரில் பதிவிட்டுள்ளார்.இதுகுறித்து இன்னும் சில பதிவுகளையும் அவர் ட்விட்டரில் பதிவிட்டுள்ளார்.
நேதாஜி சுபாஷ் சந்திரபோஸ் வாழ்வில் ஹரிபுராவுக்கு விசேஷமான ஒரு தொடர்பு இருக்கிறது. 1938-ல் ஹரிபுராவில் நடைபெற்ற வரலாற்று முக்கியத்துவம் வாய்ந்த மாநாட்டில் தான் காங்கிரஸ் கட்சியின் தலைவர் பதவியை நேதாஜி ஏற்றுக் கொண்டார். நாளை ஹரிபுராவில் நடைபெறும் நிகழ்ச்சி, நேதாஜி போஸ் இந்த தேசத்துக்கு ஆற்றிய பங்களிப்புக்கு மரியாதை செய்வதாக இருக்கும்.
”நேதாஜி போஸ் பிறந்த தினத்தை ஒட்டி என் நினைவுகள் 2009 ஜனவரி 23 ஆம் தேதிக்குச் செல்கின்றன. அப்போது நாங்கள் இ-கிராம விஸ்வகிராம் திட்டத்தை ஹரிபுராவில் தொடங்கினோம். அந்தத் திட்டம் குஜராத்தில் தகவல் தொழில்நுட்பக் கட்டமைப்பில் புரட்சிகரமான வளர்ச்சிக்குக் காரணமாக இருந்தது. மாநிலத்தின் தொலை தூரத்தில் உள்ள ஏழைகளுக்கும் தொழில்நுட்பத்தின் பயன்கள் சென்றடைய அத் திட்டம் வழிவகுத்தது.
1938 ஆம் ஆண்டில் நேதாஜி போஸ் அழைத்துச் செல்லப்பட்ட அதே சாலையில் என்னை பெரிய பேரணியாக அழைத்துச் சென்ற ஹரிபுரா மக்களின் அன்பை என்னால் ஒருபோதும் மறக்க முடியாது. அவருடைய பேரணியில் 51 காளைகள் பூட்டப்பட்ட அலங்கார ரதம் பயன்படுத்தப்பட்டது. ஹரிபுராவில் நேதாஜி தங்கியிருந்த இடத்தையும் நான் பார்த்தேன்.
பலமான, நம்பிக்கை மிகுந்த, தற்சார்பு நிலைக்காக பெருமை கொள்ளும் வகையிலான இந்தியாவை உருவாக்குவதற்கு, நேதாஜி சுபாஷ் சந்திரபோஸ் பற்றிய எண்ணங்களும், சிந்தனைகளும் நமக்கு உத்வேகம் அளிக்கட்டும். மக்களை மையமாகக் கொண்ட அவருடைய செயல்பாடுகள், வரக்கூடிய ஆண்டுகளில் இந்த உலகை இன்னும் நல்லதாக ஆக்கிட ஊக்குவிப்பதாக இருக்கட்டும்'' என்றும் தனது ட்விட்டர் பதிவுகளில் பிரதமர் திரு. நரேந்திர மோடி கூறியுள்ளார்.
------
(
சுற்றுலா அமைச்சகம்
ஏப்ரல் 9-ம்தேதி வரை ‘ஸ்ட்ரான்டட் இன் இந்தியா’ வலைதளம் மூலம் 1194 சுற்றுலாப் பயணிகளுக்கு உதவி
மத்திய சுற்றுலா அமைச்சகத்தின் ’’StrandedinIndia’’ வலைதளம் சுற்றுலாப் பயணிகளுக்கு தொடர்ந்து உதவி வருகிறது. ஏப்ரல் 9-ம் தேதி வரை இதன் மூலம் உதவி பெற்ற சுற்றுலாப் பயணிகளின் எண்ணிக்கை 1194. இதுதவிர, சுற்றுலா அமைச்சகத்தின் 1363 என்ற கட்டணமில்லா உதவி மையத்தின் மூலம், மார்ச் 22 முதல் ஏப்ரல் 9 வரை 779 அழைப்புகள் வந்துள்ளன.
சுற்றுலா அமைச்சகத்தின் தலைமை இயக்குநர் திருமதி. மீனாட்சி சர்மா, இந்திய சாகச சுற்றுலா ஏற்பாட்டாளர்கள் சங்கம் ஏற்பாடு செய்திருந்த ஆன்லைன் நிகழ்ச்சியில் பேசினார். பெருந்தொற்று பரவாமல் கட்டுப்படுத்துவதே நாட்டின் முன்னுரிமைத் தேவை என்று அவர் கூறினார். இந்த சிக்கலான தருணத்தில், விளிம்பு நிலை மக்களின் தேவைகளை நிறைவேற்றுவதில் அரசு அக்கறை கொண்டுள்ளது என்றும், அவர்களுக்கு உதவத் தேவையான அனைத்தும் செய்யப்பட்டு வருகிறது என்றும் அவர் கூறினார்.
முகாம்களை கிருமிநாசினியால் சுத்திகரிப்பது எப்படி, மலை ஏறுவதற்கான விடுதிகளை எவ்வாறு இயக்குவது மற்றும் அது தொடர்பான விஷயங்களில் அமைச்சகம் விதிமுறைகளை அறிவிக்க வேண்டும் என்று சங்கம் கேட்டுக்கொண்டது. விதிமுறைகளின் அவசியத்தை திருமதி. சர்மாவும் ஏற்றுக்கொண்டார்.
மனித வள மேம்பாட்டு அமைச்சகம்
நோவல் கொரோனா வைரசுக்கு  எதிராக மேற்கொள்ள வேண்டிய முன்னெச்சரிக்கை நடவடிக்கைகள்
கொரோனா வைரஸ்  பரவி வருவதையடுத்து, பல்கலைக்கழக மானியக்குழு, பல்கலைக்கழகங்களுக்கும், அவற்றின் கட்டுப்பாட்டில் உள்ள கல்லூரிகளுக்கும் மேற்கொள்ள வேண்டிய முன்னெச்சரிக்கை நடவடிக்கைகள் குறித்து அவ்வப்போது  அறிவுரைகளை வழங்கி வருகிறது.
இதன்தொடர்ச்சியாக மத்திய மனிதவள மேம்பாட்டு அமைச்சகத்தின் உயர்கல்வி துறை செயலரிடமிருந்து 18ஆம் தேதி பெறப்பட்ட அறிவிக்கையில், கொவிட்-19 பரவலை எதிர்கொள்வதையடுத்து கல்வி நிறுவனங்கள் மேற்கொள்ள வேண்டிய முன்னெச்சரிக்கை நடவடிக்கைகள் குறித்து தெரிவிக்கப்பட்டுள்ளது. எனவே அனைத்து பல்கலைக்கழகங்களும் பின்வரும் முன்னெச்சரிக்கை நடவடிக்கைகளை மேற்கொள்ளுமாறு கேட்டுக்கொள்ளப்படுகிறது.
- நடைபெற்று வரும் அனைத்து பல்கலைக்கழக தேர்வுகளும் மார்ச்-31ஆம் தேதிக்குப்பின்னர் நடைபெறும் வகையில் மாற்றியமைக்கப்பட வேண்டும்.
- தேர்வுத்தாள்கள் திருத்தும் பணியும் மார்ச் 31ஆம் தேதிக்குப்பின்னர் ஒத்திவைக்கப்பட வேண்டும்.
- மாணவர்கள், ஆசிரியர்கள், பெற்றோர்களிடம் அச்ச உணர்வை போக்கும் வகையில், அனைத்து கல்வி நிறுவனங்களும் அவர்களுடன் முறையான தகவல் தொடர்பை மின்னணு தொடர்பு மூலம் பராமரிக்க வேண்டும்.
- அனைத்து கல்வி நிறுவனங்களும் உதவி மைய எண்கள் மற்றும் மின்னஞ்சல் முகவரிகளை, மாணவர்கள் எளிதில் அணுகும் வகையில் அறிவிக்க வேண்டும்.
மாணவர்கள், பெற்றோர்கள், ஆசிரியர்கள் மற்றும் ஊழியர்கள் அச்சமடையத் தேவையில்லை என்று அனைத்துப் பல்கலைக்கழகங்களும், கல்லூரிகளும் அறிவுரைகள் வழங்குவதுடன் கொவிட்-19 தொற்றை தடுக்க முன்னெச்சரிக்கை நடவடிக்கைகளை எடுக்க வேண்டும்.
சிறப்பு சேவைகள் மற்றும் கட்டுரைகள்
34.23 லட்சம் ரூபாய் மதிப்பிலான வெளிநாட்டு கரன்சி மற்றும் 1.55 கோடி ரூபாய் மதிப்பிலான 24 கேரட் 3.35 கிலோ எடையிலான தங்கக்கட்டிகள் பறிமுதல்-4 பயணிகள் கைது
3.7.2022 அன்று கிடைத்த தகவலின்படி, சென்னையிலிருந்து ஏர் அரேபியா விமானம் மூலம் ஷார்ஜா செல்லவிருந்த கடலூரைச் சேர்ந்த மகேஸ்வரன் என்ற பயணியின் உடைமைகளை சுங்கத்துறை அதிகாரிகள் சோதனை செய்தனர். அப்போது அவர் 34.23 லட்சம் ரூபாய் மதிப்புடைய 339 சவுதி ரியால் கரன்சிகளை மறைத்து வைத்திருந்தது கண்டுபிடிக்கப்பட்டது. சுங்கத்துறை சட்டம் 1962-ன் கீழ் வெளிநாட்டு கரன்சிகள் அவரிடமிருந்து பறிமுதல் செய்யப்பட்டது.
4.7.2022 அன்று கிடைத்த தகவலின்படி, மும்பையில் இருந்து இண்டிகோ விமானம் மூலம் சென்னை வந்திறங்கிய தஞ்சாவூரைச் சேர்ந்த அப்துல் அஜீஸ் என்ற பயணியின் உடைமைகளை சுங்கத்துறை அதிகாரிகள் சோதனை செய்தனர். அப்போது அவருடைய கைப்பையில் 3 பண்டல்களில் வெளிநாட்டைச் சேர்ந்த தங்கக்கட்டிகள் இருந்தது கண்டுபிடிக்கப்பட்டது. 855 கிராம் எடையிலான இதன் மதிப்பு 39 லட்சம் ரூபாய் ஆகும். சுங்கத்துறை சட்டம் 1962-ன் கீழ் இது பறிமுதல் செய்யப்பட்டது.
5.7.2022 அன்று கிடைத்த தகவலின்படி, பாங்காங்கில் இருந்து ஏர் ஏஷியா விமானம் மூலம் சென்னை வந்திறங்கிய சென்னை தண்டையார்பேட்டையைச் சேர்ந்த முகமது சபிக், ராமநாதபுரத்தைச் சேர்ந்த மிர்சாத் அலி ஆகிய 2 பயணிகளின் உடைமைகளை சுங்கத்துறை அதிகாரிகள் சோதனை மேற்கொண்டனர். அப்போது 24 கேரட்டிலான, 2.5 கிலோகிராம் எடையிலான 1.16 கோடி ரூபாய் மதிப்புடைய தங்கக்கட்டிகளை அவர்கள் மறைத்து வைத்திருந்தது கண்டுபிடிக்கப்பட்டது. சுங்கத்துறை சட்டம் 1962-ன் கீழ் இது பறிமுதல் செய்யப்பட்டது.
சுங்கத்துறை சட்டம் 1962-ன் கீழ் நான்கு பயணிகளும் கைது செய்யப்பட்டனர். இது குறித்த மேல்விசாரணை நடைபெற்று வருகிறது.
இத்தகவலை சர்வதேச விமான நிலைய சுங்கத்துறை கூடுதல் ஆணையர் திரு வி. பழனியாண்டி தெரிவித்துள்ளார்.
பெட்ரோலியம் மற்றம் இயற்கை எரிவாயு அமைச்சகம்
100 மருத்துவ ஆக்சிஜன் உற்பத்தி நிலையங்களை மருத்துவமனைகளில் எண்ணெய் மற்றும் எரிவாயு பொதுத்துறை நிறுவனங்கள் நிறுவுகின்றன
இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் நிர்வாக கட்டுப்பாட்டில் இயங்கும் எண்ணெய் மற்றும் எரிவாயு பொதுத்துறை நிறுவனங்கள், நாட்டின் திரவ மருத்துவ ஆக்சிஜன் தேவைகளை பூர்த்தி செய்ய தேவை மிகுந்த இந்த காலகட்டத்தில் முனைப்புடன் பணியாற்றி வருகின்றன.
பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதானின் வழிகாட்டுதலோடு, சுமார் 100 பிஎஸ்ஏ மருத்துவ ஆக்சிஜன் உற்பத்தி நிலையங்களை நாடு முழுவதும் உள்ள பொது சுகாதார மையங்களில அவை நிறுவி வருகின்றன.
உத்திரப் பிரதேசம், பீகார், கர்நாடகா, கோவா, கேரளா, மகாராஷ்டிரா, குஜராத், ராஜஸ்தான், ஒடிசா, மத்தியப் பிரதேசம் மற்றும் தில்லியில் உள்ள மருத்துவமனைகளில் இத்திட்டத்தின் கீழ் ஆக்சிஜன் உற்பத்தி நிலையங்கள் நிறுவப்பட்டு வருகின்றன. பெருநிறுவன சமூக பொறுப்பு நிதியின் கீழ் இதற்கான மொத்த செலவும் செய்யப்படும்.
200 முதல் 500 படுக்கைகள் வரை உள்ள மருத்துவமனைகளில் வெவ்வேறு உற்பத்தித் திறனுடன் கூடிய ஆலைகள் நிறுவப்பட்டு வருகின்றன. இவற்றுக்கான தொழில்நுட்பத்தை டிஆர்டிஓ மற்றும் சிஎஸ்ஐஆர் வழங்கியுள்ளன.
காற்றில் உள்ள நைட்ரஜனை கொண்டு ஆக்சிஜன் உற்பத்தி செய்யப்பட்டு மருத்துவமனையில் உள்ள நோயாளிகளுக்கு நேரடியாக அது வழங்கப்படும்.
ஆக்சிஜன் உற்பத்தி மையங்களுக்கான ஆர்டர்கள் இந்திய நிறுவனங்களிடம் வழங்கப்பட்டுள்ளன. இவற்றில் சில இந்த மாதத்தில் இருந்தே செயல்படத் தொடங்கும். ஜூலைக்குள் அனைத்து பணிகளும் நிறைவடையும்.
மின்னணு மற்றும் தகவல் தொழில்நுட்பம்
மாநில தகவல் தொழில்நுட்ப அமைச்சர்களின் டிஜிட்டல் இந்தியா தொடர்பான மூன்று நாள் மாநாடு நிறைவடைந்தது
அடுத்த 500 நாட்களில் புதிதாக 25,000 கோபுரங்களை நிறுவ 26,000 கோடி ரூபாய் நிதி ஒதுக்கீடு செய்ய ஒப்புதல்
"மாநில தகவல் தொழில்நுட்ப அமைச்சர்களின் டிஜிட்டல் இந்தியா தொடர்பான மூன்று நாள் மாநாடு" அக்டோபர் ஒன்றாம் தேதி தொடங்கி நேற்றுடன் நிறைவடைந்தது.
முதல் நாளில், டிஜிட்டல் இந்தியா திட்டத்தின் முன்னுரிமை அடிப்படையிலான முக்கிய அம்சங்களில் மேற்கொள்ளப்பட்டு வரும் முன்முயற்சிகள் குறித்து விரிவான விவாதங்கள் நடைபெற்றன. மத்திய தகவல் தொடர்பு, மின்னணுவியல் மற்றும் தகவல் தொழில்நுட்பத்துறை அமைச்சரும், இரயில்வே அமைச்சருமான திரு அஸ்வினி வைஷ்ணவ் தலைமையில் நடைபெற்ற இம்மாநாட்டில், மாநிலங்கள் மற்றும் யூனியன் பிரதேச அரசுகளின் தொழில்நுட்ப அமைச்சர்கள் கலந்து கொண்டனர்.
இதில் மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணை அமைச்சர் திரு.ராஜீவ் சந்திரசேகர், தகவல் தொடர்பு துறை இணையமைச்சர் திரு தேவுசின் சவுகான், ஆந்திரா, அசாம், பீகார், மத்திய பிரதேசம், குஜராத் கோவா, மணிப்பூர், உத்தரகாண்ட், தெலுங்கானா, மிசோரம், சிக்கிம் மற்றும் புதுச்சேரி.ஆகிய 12 மாநிலங்கள் மற்றும் யூனியன் பிரதேசங்களை சேர்ந்த தகவல் தொழில்நுட்பத்துறை அமைச்சர்கள் கலந்து கொண்டனர்.
டிஜிட்டல் இந்தியா திட்டம், நாட்டின் அனைத்து பகுதிகளிலும் சென்றடையச் செய்வதில் தகவல் தொடர்பு முக்கிய பங்கு வகிப்பதாக மத்திய அமைச்சர் திரு அஷ்வினி வைஷ்ணவ் கூறினார். அடுத்த 500 நாட்களில் புதிதாக 25,000 தொலைத்தொடர்பு கோபுரங்களை நிறுவ 26,000 கோடி ரூபாய் நிதி ஒதுக்கீடு செய்ய ஒப்புதல் அளிக்கப்பட்டுள்ளது என்று அவர் தெரிவித்தார். பிரதமரின் கதி சக்தி பெருந்திட்டத்தின் கீழ் அனைத்து மாநிலங்கள் மற்றும் யூனியன் பிரதேசங்கள் விரைவாக தங்களை இணைத்துக் கொண்டதற்கு அவர் வாழ்த்து தெரிவித்தார்.
இரண்டாயிரம் கோடி ரூபாய் மதிப்பிலான மூலதனச் செலவினங்களுக்காக மாநிலங்களுக்கு சிறப்பு நிதி உதவி வழங்கப்பட்டுள்ளதாகவும் அவர் கூறினார். மாநிலங்கள் வர்த்தகர்களை ஈர்க்கும் வகையில் அதற்கு உகந்த கொள்கைகளை வகுத்து செயல்படுமாறு அவர் கேட்டுக்கொண்டார்
பிரதமர் அலுவலகம்
ஆயுஷ்மான் பாரத் மின்னணு இயக்கத்தை செப்டம்பர் 27-ஆம் தேதி பிரதமர் துவக்கி வைக்கிறார்
மின்னணு சுகாதார சூழலியலுக்குள் இயங்குதன்மைக்கு வழிவகை செய்யும் வகையிலான சீரான இணையவழி தளத்தை ஆயுஷ்மான் பாரத் மின்னணு இயக்கம் உருவாக்கும்
வரலாற்றுச் சிறப்புமிக்க முன்முயற்சியான ஆயுஷ்மான் பாரத் மின்னணு இயக்கத்தை பிரதமர் திரு நரேந்திர மோடி செப்டம்பர் 27, 2021 காலை 11 மணிக்கு காணொலிக் காட்சி வாயிலாகத் தொடங்கிவைத்து, உரையாற்றுவார்.
ஆயுஷ்மான் பாரத் மின்னணு இயக்கத்தின் மாதிரி திட்டத்தை ஆகஸ்ட் 15, 2020 அன்று செங்கோட்டை கொத்தளத்தில் பிரதமர் அறிவித்தார். தற்போது 6 யூனியன் பிரதேசங்களில் இந்த மாதிரித் திட்டம் அமல்படுத்தப்பட்டு வருகிறது.
ஆயுஷ்மான் பாரத்- பிரதமரின் மக்கள் ஆரோக்கிய திட்டத்தின் மூன்றாவது ஆண்டை தேசிய சுகாதார ஆணையகம் கொண்டாடும் வேளையில், நாடு தழுவிய ஆயுஷ்மான் பாரத் மின்னணு இயக்கம் தொடங்கப்படுகிறது. இந்த நிகழ்ச்சியில் மத்திய சுகாதார அமைச்சர் கலந்து கொள்வார்.
ஆயுஷ்மான் பாரத் மின்னணு இயக்கம் பற்றி:
மக்கள் நிதி, ஆதார் மற்றும் செல்பேசி  ஆகிய மூன்று திட்டங்கள் மற்றும் அரசின் இதர மின்னணு முன்முயற்சிகளை அடிப்படையாகக் கொண்டு மிக அதிக தரவுகளுக்கான வசதி, தகவல் மற்றும் உள்கட்டமைப்பு சேவைகள், இயங்குத்தன்மை, தரத்தை அடிப்படையாகக் கொண்ட மின்னணு அமைப்புமுறைகள் ஆகியவற்றின் வாயிலாக சீரான இணையவழி தளத்தை ஆயுஷ்மான் பாரத் மின்னணு இயக்கம் உருவாக்கும். அதேவேளையில் பாதுகாப்பு, இரகசியத்தன்மை மற்றும் மருத்துவம் சம்பந்தமான தனிநபர் தகவல்களின் தனியுரிமை உறுதி செய்யப்படும். மக்களின் அனுமதி பெற்று அவர்களது மருத்துவ ஆவணங்களை அணுகுவதற்கும் பரிமாற்றம் செய்வதற்கும் இந்த இயக்கம் வழிவகை செய்யும்.
ஒவ்வொரு நபருக்கும் அளிக்கப்படும் சுகாதார அடையாள அட்டை, ஆயுஷ்மான் பாரத் மின்னணு இயக்கத்தின் முக்கிய அம்சமாக விளங்கும். மக்களின் மருத்துவ கணக்காக செயல்படும் இந்த அடையாள அட்டையுடன் தனிநபர் மருத்துவ ஆவணங்கள் இணைக்கப்படுவதுடன் செல்பேசி செயலி உதவியுடன் அவற்றை அணுகமுடியும். மற்றொரு முக்கிய அம்சமான சுகாதார தொழில்சார் நிபுணர்களின் பதிவேடு மற்றும் சுகாதார வசதிகளின் பதிவுகள், நவீன மற்றும் பாரம்பரிய மருத்துவ முறைகளின் மருத்துவர்கள் குறித்த தகவல்கள் அடங்கிய களஞ்சியமாக செயல்படும். மருத்துவர்கள்/ மருத்துவமனைகள் மற்றும் மருத்துவ சேவைகளை வழங்குபவர்கள் உள்ளிட்டோர் எளிதான பணியை மேற்கொள்வதை இது உறுதி செய்யும்.
இயக்கத்தின் ஒரு பகுதியாக உருவாக்கப்பட்டுள்ள பி ஆயுஷ்மான் பாரத் மின்னணு இயக்க சாண்ட்பாக்ஸ், தேசிய மின்னணு சுகாதார சூழலியலில் பங்குகொள்ள விரும்பும் தனியார் துறையினர் உள்ளிட்ட நிறுவனங்கள், சுகாதார தகவல் வழங்குனர் அல்லது சுகாதார தரவு பயனர் அல்லது ஆயுஷ்மான் பாரத் மின்னணு இயக்கத்தின் கட்டமைப்பு தொகுப்புடன் முறையாக இணைவதற்கு தொழில்நுட்பம் மற்றும் பொருட்களின் சோதனைக்கான திட்டமாக செயல்படும்.
பணம் செலுத்தும் முறையில் புரட்சியை ஏற்படுத்திய ஒருங்கிணைந்த பணம் செலுத்தும் வசதியைப் போல இந்த இயக்கம் மின்னணு சுகாதார சூழலியலுக்குள் இயங்குத்தன்மைக்கு வழிவகை செய்யும். ஒரே கிளிக் மூலம் பொதுமக்கள் சுகாதார வசதிகளை அணுக முடியும்.
------
(
பிரதமர் அலுவலகம்
பிரதமர் திரு நரேந்திர மோடி, நேபாளத்தின் லும்பினிக்கு வரும் 16-ம் தேதி பயணம் மேற்கொள்கிறார்
நேபாள பிரதமர் திரு ஷேர் பகதூர் தியூபாவின் அழைப்பின் பேரில் பிரதமர் திரு நரேந்திர மோடி, புத்த பூர்ணிமாவையொட்டி வரும் 16ம் தேதி லும்பினிக்கு அரசுமுறைப் பயணம் மேற்கொள்கிறார். 2014ஆம் ஆண்டுக்குப் பின்னர் பிரதமர் மேற்கொள்ளும் ஐந்தாவது நேபாள பயணம் இதுவாகும்.
லும்பினியில் பிரதமர் புனித மாயாதேவி கோவிலுக்கு விஜயம் செய்து பிரார்த்தனை நடத்துகிறார். நேபாள அரசின் கீழ் இயங்கும் லும்பினி வளர்ச்சி அறக்கட்டளை ஏற்பாடு செய்யும் புத்த ஜெயந்தி நிகழ்ச்சியில் பிரதமர் உரையாற்றுவார். லும்பினி துறவு மண்டலத்திற்கு உட்பட்ட புதுதில்லி சர்வதேச புத்தமத கூட்டமைப்புக்குச் சொந்தமான இடத்தில், கட்டப்பட உள்ள புத்தமத கலாச்சார பாரம்பரிய மையத்திற்கு, அடிக்கல் நாட்டும் நிகழ்ச்சியில் பிரதமர் கலந்துகொள்வார். பின்னர் இருநாட்டு பிரதமர்களும் இருதரப்பு உறவுகள் குறித்து பேச்சுவார்த்தை நடத்துவார்கள்.
முதலில் அண்டை நாடு என்னும், நமது கொள்கையின் முன்னேற்றமாக இந்தியாவுக்கும் நேபாளத்திற்கும் இடையிலான உயர்மட்ட பரிமாற்றங்களைக் கொண்ட பாரம்பரியம் பிரதமர் மோடியின் பயணத்தால் தொடரும். இருநாட்டு மக்களின் பகிரப்பட்ட கலாச்சார பாரம்பரியத்தை இது உறுதிப்படுத்தும்.
-----
(
பிரதமர் அலுவலகம்
கே.எஸ்.ஆர் பெங்களூரு ரயில் நிலையத்தில் பிளாஸ்டிக் மற்றும் பெட் பாட்டில்களைக் கொண்டு செய்யப்பட்ட சிற்பத்திற்காக ரயில்வேக்கு பிரதமர் பாராட்டு தெரிவித்துள்ளார்.
பெங்களூரு கேஎஸ்ஆர் ரயில் நிலையத்தில் பிளாஸ்டிக் மற்றும் பெட் பாட்டில்களைக் கொண்டு உருவாக்கப்பட்ட சிற்பத்திற்காக தென்மேற்கு ரயில்வேயின் செயல்பாடுகளுக்கு பிரதமர் பாராட்டுத் தெரிவித்துள்ளார்.
தென்மேற்கு ரயில்வேயின் ட்விட்டர் செய்தியை மேற்கோள் காட்டி, பிரதமர் தனது ட்விட்டர் பக்கத்தில் பதிவிட்டுள்ளார்.
"இத்தகைய முயற்சிகள் புதுமையானவை மட்டுமின்றி பாராட்டுக்குரியவை என்றும், மிக முக்கியமாக சுற்றுப்புறங்களையும், பொது இடங்களையும் சுத்தமாக வைத்திருப்பது குறித்த மக்களின் அடிப்படைக் கடமையை நினைவூட்டுவதாக உள்ளது" என்று தெரிவித்துள்ளார்.
பிரதமர் அலுவலகம்
கொல்கத்தாவில், கொல்கத்தா துறைமுக சபையின் 150 ஆவது ஆண்டு விழாவில் பிரதமர் மோடி பங்கேற்பு; ரவீந்திர சேது ஒளி-ஒலிக் காட்சியையும் தொடங்கி வைத்தார்
கொல்கத்தாவில் இன்று , கொல்கத்தா துறைமுக சபையின் 150-ஆவது ஆண்டு விழாக் கொண்டாட்டத்தில் பிரதமர் திரு நரேந்திர மோடி கலந்து கொண்டார். இந்த நிகழ்ச்சியில், கொல்கத்தாவில் உள்ள ரவீந்திர சேது  பற்றிய ஒளி & ஒலிக் காட்சியையும் அவர் தொடங்கி வைத்தார். முகப்பு விளக்குகளின் தொடக்கத்தைக் குறிக்கும் வகையில், அங்கு நடைபெற்ற வண்ணமிகு கலாச்சார நிகழ்ச்சிகளையும் அவர் பார்வையிட்டார்.
மேற்கு வங்க ஆளுநர் திரு ஜெகதீப் தங்கர், முதலமைச்சர் செல்வி மம்தா பானர்ஜி உள்ளிட்டோர் இந்த நிகழ்ச்சியில் கலந்து கொண்டனர்.
ரவீந்திர சேதுவில் அமைக்கப்பட்டுள்ள புதிய அலங்கார விளக்குகளில், மின்சார சிக்கனத்திற்கு ஏற்ற 650 எல்ஈடி மற்றும் ஒளிபாய்ச்சும் விளக்குகள், இசைக்கு ஏற்ப காட்சிகளை விளக்கும் பல வண்ண விளக்குகளும் பொருத்தப்பட்டுள்ளன. இந்த வண்ண விளக்குகள், பொறியியல் அதிசயமாக கருதப்படும் அந்த பாலத்திற்கு இன்னும் அதிக பாரம்பரிய தோற்றத்தை ஏற்படுத்தும். இந்த புதிய ஒளி-ஒலிக் காட்சி, சுற்றுலாப் பயணிகளையும், உள்ளூர் மக்களையும் பெருமளவில் ஈர்க்கும் என எதிர்பார்க்கப்படுகிறது.
ரவீந்திர சேது 1943 ஆம் ஆண்டு தொடங்கப்பட்டது. இந்த ரவீந்திர சேதுவின் 75-ஆவது ஆண்டு விழா கடந்த ஆண்டு கொண்டாடப்பட்டது. இந்த பாலம் நட்டுகள், போல்ட் ஏதுமின்றி, ஒட்டுமொத்த பாலமும் குடையாணி முறையில் அமைக்கப்பட்டுள்ளதால், இது பொறியியல் அதிசயமாக கருதப்படுகிறது. இந்தப் பாலம், 26,500 டன் எஃகு இரும்பால் அமைக்கப்பட்டுள்ளது. இதில் 23,000 டன் உயர் இழுவிசை கலப்பு எஃகு இரும்பாகும்.
மத்திய அமைச்சரவை
மாஸ்கோவில் இஸ்ரோவின் தொழில்நுட்ப தொடர்பு கூடத்தை அமைக்க மத்திய அமைச்சரவை ஒப்புதல்
ரஷ்ய நாட்டிலுள்ள மாஸ்கோ நகரத்தில் இஸ்ரோவின் தொழில்நுட்ப தொடர்பு கூடத்தை அமைப்பதற்கு பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த கூடத்தில் பணிபுரிவோருக்கான ஊதியம், அலுவலக செலவுகள், வாடகை, வரிகள் ஆகியவற்றுக்கு ஓராண்டுக்கு ரூ.1.5 கோடி செலவாகும் என்று எதிர்பார்க்கப்படுகிறது.
இஸ்ரோவின் தொழில்நுட்ப தொடர்பு கூடத்தில் பணிபுரியவுள்ள தொடர்பு அலுவலர், ரஷ்யாவிலும், அண்டை நாடுகளிலும், இஸ்ரோவின் செயல்திட்ட இலக்குகள் தொடர்பான பணிகளை ஒருங்கிணைப்பார். அந்த நாடுகளில் உள்ள ஆராய்ச்சியாளர்களையும், அரசு அமைப்புகள் மற்றும் தொழில்துறை நிறுவனத்தினரை சந்தித்து, விண்வெளித் துறையில் இஸ்ரோ மேற்கொண்டு வரும் ஆய்வுகள் மற்றும் தொழில்நுட்பம் தொடர்பான வளர்ச்சிகள் குறித்த விவரங்களை எடுத்துரைப்பார்.
அறிவியல் மற்றும் தொழில்நுட்பத்துறை
பி.எச்.டி ஆய்வறிக்கைகளுக்கான இணையதளம் ‘விஞ்ஞான்கிரந்த்’ தொடக்கம்
பி.எச்.டி ஆய்வறிக்கைகளுக்கான இணையதளம் ‘விஞ்ஞான்கிரந்த்’-ஐ அறிவியல் மற்றும் புத்தாக்க ஆய்வு மையம் , அறிவியல் தொழில் ஆராய்ச்சி கவுன்சில்  ஆகியவை தொடங்கியுள்ளன.
அறிவியல், தொழில்நுட்பம், பொறியியல் மற்றும் கணிதம் ஆகிய துறையில், இந்திய ஆய்வு மாணவர்கள் மேற்கொள்ளும் ஆராய்ச்சி மற்றும் மேம்பாடுகள் பற்றி ஒரு முழுமையான பார்வையை கொடுப்பதற்காக இந்த இணையதளம் உருவாக்கப்பட்டுள்ளது.
இந்த இணையதளத்தை, ஒருங்கிணைந்த பாதுகாப்பு படை மருத்துவ பிரிவு துணைத் தலைவர் லெப்டினன்ட் ஜெனரல் டாக்டர் மாதுரி கானித்கர் தொடங்கி வைத்தார். இந்நிகழ்ச்சியில் பேசிய அவர், ‘‘ஆய்வறிக்கை களஞ்சியமாக விளங்கும் இந்த இணையதளம், உலகம் முழுவதும் தகவல்களை அளிக்கும். அறிவியல் துறையில் பெண் விஞ்ஞானிகளும் அதிகளவில் பங்கேற்க வேண்டும்’’, என்றார்.
அறிவியல் மற்றும் புத்தாக்க ஆய்வு மையம் இயக்குனர் டாக்டர் ஆர்.எஸ் சங்வன் பேசுகையில், ‘‘கடந்தாண்டு நடந்த சிஎஸ்ஐஆர் கூட்டத்தில் பிரதமர் தெரிவித்த ஆலோசனைப்படி இந்த இணையதளம் உருவாக்கப்பட்டது. தற்போது விஞ்ஞான்கிரந்த் இணையளத்தில் சுமார் 7000 ஆய்வறிக்கைளின் சுருக்கம் இடம் பெற்றுள்ளது.’’ என்றார்.
சர்வதேச பெண்கள் தினத்தை முன்னிட்டு இந்த ஆன்லைன் நிகழ்ச்சியை சிஎஸ்ஐஆர் நடத்தியதால், ‘‘கொவிட்-19-க்கு எதிரான போராட்டத்த்தில், சிஎஸ்ஐஆர் பெண் ஆராய்ச்சியாளர்களின் பங்கு’’ குறித்து இணையகருத்தரங்கும் நடத்தப்பட்டது. இதில் பெண் ஆராய்ச்சியாளர்கள் 5 பேர் பிபிஇ உடைகள், கொவிட்-19 மருந்துகள், கருவிகள் தொடர்பான தங்கள் அனுபவத்தை பகிர்ந்து கொண்டனர்.
100 மாவட்டங்களில் விஞ்ஞான் ஜோதி திட்டம்:
சர்வதேச பெண்கள் தினத்தை முன்னிட்டு விஞ்ஞான் ஜோதி திட்டத்தின் இரண்டாவது கட்டம் தொடங்கியது. இத்திட்டம் அறிவியல், தொழில்நுட்பம், பொறியியல், கணிதம்  துறையில் பெண்களின் பங்களிப்பை ஊக்குவிக்கிறது. தற்போது இத்திட்டம் 50 மாவட்டங்களில் உள்ளது. இது மேலும் 50 மாவட்டங்களுக்க விரிவு படுத்தப்படுகிறது.
இந்நிகழ்ச்சியில் பேசிய அறிவியல் மற்றும் தொழில்நுட்ப துறையின் செயலாளர் பேராசிரியர் அசுதோஷ் சர்மா, ‘‘முன்னணி அறிவியல் மையங்களில் பெண்களின் எண்ணிக்கையை அதிகரித்து, அவர்களுக்கு அதிகாரம் அளிக்க இத்திட்டம் பல மாவட்டங்களுக்கு விரிவுபடுத்தப்டுகிறது’’, என்றார்.